tomron87/hebrew-wikipedia-sentences-corpus huggingface dataset:
שנה קיבוצים מושבים מועצות מקומיות ערים יישובים הערות1905 תל חי 1907באר יעקב1908 כנרת
מצפה 1909 אום ג'וני (דגניה) תל אביב נוסדת בשם אחוזת בית אום ג'וני, ננטש1910 דגניה א' מגדל
מושבת בצלאל אום ג'וני, יסוד מחדש1911 מרחביה (קיבוץ) הקואופרציה במרחביה בן שמן, יישוב קטן של תימנים, אמנים וצורפים ליד המוסד החינוכי1912 כפר אוריה, הוקם בפעם הראשונה בשנה זו, ונחרב במאורעות תרפ"ט.
הוקם שנית ב-1944 ונחרב במלחמת העצמאות.
שנה קיבוצים מושבים מועצות מקומיות ערים יישובים קהילתיים הערות1920 דגניה ב'
קריית ענבים 1921 תל יוסף עין חרוד גן שמואל
כפר יחזקאל רמת גן 1922 בית אלפא
מרחביה (מושב) גבעתיים רעננה 1923 מזרע קריית שאול (מושבה, כיום נקראת נווה גן)
תל עדשים רמת השרון 1924 *מגדיאל
כפר חסידים הרצליה בני ברק *אוחדה ב-1964 עם עוד 3 יישובים ליצירת הוד השרון1925 גבעת השלושה רמתיים
קריית אתא אוחד ב-1964 עם עוד 3 יישובים ליצירת הוד השרון1926 גבת
כפר ברוך בת ים כרכור אוחדה ב-1969 עם פרדס חנה1927 בית זרע עין שמר שפיים
שדה יעקב *אוחד ב-1964 עם עוד 3 יישובים ליצירת הוד השרון
כפר עציון נרחב במלחמת העצמאות והוקם מחדש ב-19671928 בית השיטה
גבעת ברנר תל אור1929 עין החורש בית-חנן פרדס חנה
תל מונד נתניה 1930 נען
עין ורד גני הדר1931 כפר הס 1932 מעברות אפיקים
רמת יוחנן אביחיל תל-צור (אוחדה מאוחר יותר עם אבן יהודה) באר גנים (אוחדה מאוחר יותר עם אבן יהודה) רמת טיומקין (אוחדה מאוחר יותר עם נתניה) ירקונה
כפר יעבץ גני עם אבן יהודה כפר יונה 1933 אשדות יעקב
משמר השרוןגבעת חייםאלישיב, בית חרות, בית ינאי, בית עובד, גבעת ח"ן, גבתון, הדר עם, חגלה, חיבת ציון, כפר הרא"ה, כפר ויתקין, כפר פינס, צופית, רמות השבים, רמות השבים מוצא עילית1934 גן השומרון
כפר מעשנהריהארסוף קדם1936 תל עמל (כיום ניר דוד)
רשפון חולון 1937שדה נחום אושה גינוסר
מעלה החמישהעין גב עין השופט שער הגולןצור משה בני ברית (מולדת) משמר השלושה בית יוסף כפר שמריהו
קריית טבעון 1938 מעלה החמישה אלונים חניתה עין המפרץ תל יצחק איילון כפר מסריק מעיין צבי נווה איתן כפר רופין מסילות בית יהושע גאולים שבי ציוןשדה ורבורג
שרונהרמת הדר (התאחד ב-1964 עם עוד 3 יישובים ליצירת הוד השרון) 1939 דליה דפנה דן
נווה יםמחניים גשר נגבה כפר גליקסון חמדיה בית אורן עמיר אפקהזורעים
כפר נטר מעפילים משמר הים שדמות דבורה תל צור שורשים כפר ורבורג קריית אונו 1940 גבעות זייד
שדות ים בית הלל (היישוב הוקם בשנה זו בפעם הראשונה, ננטש לאחר מספר שנים ויושב שוב ב-1949)
בית יצחק-שער חפרשאר ישוב פרדסיה 1941*אבוקה
קבוצת יבנהקריית ים*אבוקה היה קיים עד 1952.1942גברעם
עין העמק גבעת שמואל 1945 חוקוק
רמות נפתלי ביריה *הקיבוץ נהרס במלחמת העצמאות, ונבנה מחדש ב-1949 כמושב במועצה אזורית שפיר.1946 אורים בארי גלאון
נאות מרדכינירים שובל עין צורים
קדמה (קיבוץ) כפר דרום נבטים
דברת סעד רבדים (הוקם בשנה זו בגוש עציון אך עם פינוי הגוש הועבר למיקומו הנוכחי ב-1948) העוגן
להבות הבשן סופה צאלים מבטחים גבים אלומות (הוקם בשנה זו וניטש ב-1968, הוקם מחדש ב-1969) בית ברל
חרב לאת 1948 נצר סרני נתיב הל"ה הגושרים
בארות יצחקרבדים (הוקם כבר ב-1947 בגוש עציון אך עם עזיבת הגוש הוקם מחדש במיקומו הנוכחי) שלוחות רשפים
שמרת*שער הגולן בית לחם הגלילית (הוקמה כבר ב-1906 כמושבת טמפלרים שבמלחמת העצמאות גורשו מהארץ ובמקום הוקם מושב)
רמת רזיאל שורש בוסתן הגליל אזור
קריית עקרון באר שבע (על אף שהיישוב היהודי בעיר החל עם הקמתה ב-1900, היא נהייתה עיר יהודית רק משנה זו ואילך) יהוד מרכז שפירא *הוקם כבר ב-1937 אך ננטש במלחמת העצמאות ושוקם בשנה זו.
מקום המדינה ועד מלחמת ששת הימים 1948–1967
שנה קיבוצים מושבים מועצות מקומיות ערים יישובים קהילתיים הערות1949 אייל, ראש הנקרה, הסוללים, האון, פלמחים, ארז, בית גוברין, בית העמק, בית קמה, בני ראם, ברעם, ברקאי, גבעת חביבה, גבעת עוז, האון, זיקים, גדות, גשר הזיו, נוה אור, כברי, גדות, להבות חביבה, יסעור, סאסא,
נתיב הל"ה, מפלסים, מגידו, מלכיה, משאבי שדה, ניר יצחק, נחשונים, שאר ישוב, לוחמי הגטאות, מעגן, מעגן מיכאל, לביא, נווה אור, נוה יאיר, עין צורים, פרוד, רעים, מגן, שעלבים, חמדיה, לביא, נירים, תל קציר, *מבקיעים, יראון.
*ארבל הוקם בשנה זו כיישוב קהילתי ובשנת 1959 הפך למושב עובדים.
מקביעים נוסד כקיבוץ והפך למושב.
משואות יצחק נבנה מחדש לאחר שהיה קיבוץ בגוש עציון ונחרב במלחמת העצמאות.1950 גזית, עין השלושה, ניר אליהו, כרמיה, עין כרמל, נחשון, ניר אליהו.
שלומי בית שמש, יקנעם עילית, קריית מלאכי, קריית שמונה.
כפר גלים1953 אשדות יעקב (איחוד), אשדות יעקב (מאוחד), *נחל עוז,
ממלחמת ששת הימים עד הסכמי אוסלו 1967–1993
שנה קיבוצים מושבים מועצות מקומיות ערים יישובים קהילתיים הערות1967 *כפר עציון, מרום גולן, עיר אובות, שניר זרעית, שתולה בת חן *כפר עציון הוקם מחדש לאחר שהוקם ב-1927, אך נחרב במלחמת העצמאות.1968 מבוא חמה
קליה *אלי-עד, **ארגמן, גבעת יואב, מחולה, נאות גולן, נווה אטי"ב, רמת מגשימים קריית ארבע הר גילה, ורדון, יעף, צוקי ים*(בשנה זו הוקם כהיאחזות נח"ל ואוזרח בשנת 1970)
(הוקם כבר ב-1968 כהיאחזות נח"ל ואוזרח רק בשנה זו)1972 אפיק *חצבה, בקעות, גיתית קריית ארבע בית חשמונאי, בני יהודה*(היישוב הוקם כבר ב-1965 כהיאחזות נח"ל אך רק בשנה זו אוזרח)1973 כפר חרוב
שדה ניצן נצר חזני חיספין1974יעד, נוב, קשתאחווה1975מעלה גמלאקדומים, קריית יערים*ימית, מעלה אדומיםאלעזר, עפרה*נהרסה בפינוי סיני ב-1982.1976 גשור, כישור,סמר מגן שאול, רועי, צופר קרני שומרון מצפה יריחו1977 אלמוג
בית רימון (בשנה זו הוקם כהיאחזות נח"ל, בשנת 1979 אוזרח)מגדל עוז
מורן, נערן, יהל כפר רות
קצרין בית חורון, בר יוחאי, כפר חנניה, נווה צוף, קיסריה, שא-נור, שבי שומרון, תקוע *נהרסה בהתנתקות ב-2005.1978 אורטלאבני איתן אניעם בני עצמון
לפידות, פריאל, תומר מעלה אפריםאריאל *חומש, כפר תפוח, לוטם, שילה *פריאל נהרסה ב-1982, בהסכם השלום בין ישראל למצרים.
חומש נהרסה בהתנתקות בשנת 2005.1979 אשבל (היישוב הוקם בשנה זו כהיאחזות נח"ל) בית רימון (היישוב הוקם כבר ב-1977 כהיאחזות נח"ל ואוזרח בשנה זו) סלעית בדולח (הוקם בשנה זו כהיאחזות נח"ל ואוזרח ב-1982)
נח"ל עירית נהרסה לאחר 11 שנים בעקבות הסכם אוסלו א'.1983 לוטן אליפז אמנון
גן אור הר עמשא אלי סיני אשרת אלפי מנשה, אפרת, גבעת זאב, להבים, עמנואל אבנת, אשרת, בית חגלה, *גנים, דולב, הר ברכה, טנא עומרים, יצהר, **כדים, כורזים, כפר ים, מיצד, מסד, נוה דקלים, סוסיא, עלי זהב, עתניאל, צוקים, רתמים, שערי תקווה *גן אור, גנים, כדים, כפר ים ונוה דקלים נהרסו
מהסכמי אוסלו עד היום 1993–
כרומטידה היא אחת משתי הזרועות הזהות המרכיבות את הכרומוזום במצבו המשוכפל.
שתי הכרומטידות מחוברות האחת לשנייה באזור הנקרא צנטרומר.
כשהן מחוברות הן מכונות "כרומטידות אחיות"; כשהן נפרדות הן אינן נחשבות יותר לכרומטידות, אלא לכרומוזומים בלתי-משוכפלים.
הצנטרומר, אינו נמצא בהכרח במרכז הכרומטידות, למרות ששמו עלול לרמז זאת (צנטרום בלטינית פירושו "מרכז"); מיקומו מחלק את הכרומטידה לזרוע ארוכה (מסומנת באות q) ולזרוע קצרה (p).
הכרומוזומים מופיעים במצב משוכפל, ככרומטידות אחיות, רק לקראת ובזמן חלוקת התא.
מטרת השכפול היא ליצור עותק זהה של כל הגנום; כל אחד משני העותקים נודד במהלך המיטוזה או המיוזה אל אחד מתאי הבת.
למונח "כרומטידה" אין קשר למונח "כרומוזום הומולוגי".
בתא דיפלואידי קיימים שני עותקים של כל כרומוזום - עותק אחד מהאב ועותק אחד מהאם.
שני העותקים מכונים "כרומוזומים הומולוגיים".
שני העותקים נמצאים בתא כל העת, בניגוד לכרומטידות, הרלוונטיות רק לקראת ובזמן חלוקת התא.
כמו כן הכרומטידות זהות לחלוטין האחת לשנייה; לעומת זאת כרומוזומים הומולוגיים נושאים את אותם הגנים, אך בגרסאות שונות במקצת הקרויות אללים.
הזהות בין הכרומטידות האחיות היא הגורם לכך ששני תאי הבת זהים לגמרי לאחר חלוקת התא.
במיוזה (חלוקת ההפחתה המתרחשת בתאי הרבייה) נוצר מבנה של 4 כרומטידות – שני זוגות של כרומטידות אחיות הנקרא ביוולנט.
בביוולנט חל אירוע של שחלוף (crossing over).
השחלוף נעשה תמיד בין כרומטידות שאינן אחיות (אין הגיון להחליף בין אחיות כי הן זהות במידע התורשתי שבהן) מתקיים איתור של אזור מסוים – שתי כרומטידות שונות נפתחות באותו אזור בדיוק, ונסגרות בחזרה - כל אחת על השנייה ומחליפות ביניהן את החומר.
אזור שחלוף זה נקרא כיאזמה.
בין כרומוזומים הומולוגים מוצאים בין 2 ל 3 קיאזמטות.
מנגנון השחלוף המדויק הזה (עד רמת הנוקלאוטיד) עדיין לא ידוע בכללותו כיום.
מנגנון השכפול ומנגנון המיוזה קורה לפני החלוקה הסופית לתאי הבת, המכילים כל אחד חצי מכמות הכרומוזומים של תא בוגר.
השונות בין האללים של הכרומוזומים ההומולוגיים היא הגורם לכך שיצורים דיפלואידים אינם זהים להוריהם, ותכונותיהם מהוות שילוב ואיזון בין תכונות שני ההורים.
מעריצים רבים של יקום מלחמת הכוכבים הבדיוני עוקבים אחר האירועים המתרחשים בסדרת הסרטים, בעזרת שיטת תאריכים הנקבעת על ידי הקרב בכוכב יאבין, אשר התרחש בסרט הרביעי בסדרה.
לפי השיטה, BBY הם ראשי התיבות של Before the Battle of Yavin (לפני הקרב בכוכב יאבין), ו-ABY הם ראשי התיבות של After the Battle of Yavin (אחרי הקרב בכוכב יאבין).
לפי כך, 50 BBY מתרחש לפני 5 ABY, ו-45 BBY יבוא אחרי 50 BBY, בדומה לספירת הנוצרים.
מדידת הזמן בגלקסיית "מלחמת הכוכבים"
מדידת הזמן ביקום "מלחמת הכוכבים" (הנמדד לפי זמן הסבב של הכוכב קורוסנט):
5 ימים = שבוע אחד
7 שבועות = חודש אחד
35 ימים = חודש אחד
10 חודשים + 3 שבועות חגיגה + 3 ימי חופש = שנה אחת
ציר הזמן של הסרטים והסדרות
1-5 BBY – מלחמת הכוכבים: המורדים: 3 באוקטובר 2014
0 – רוג אחת: סיפור מלחמת הכוכבים : 15 באוקטובר 2016
1,000,000 BBY נוצר כוכב הלכת קורוסאנט (בירת הרפובליקה, והאימפריה אחריה).
50,000 BBY ראשית פיתוחו של מנוע ה-Hyperdrive (הינע - על) בידי האימפריה הנצחית של הרקתה (גזע נכחד).36,453 BBYהכוח התגלה לראשונה.
27,000 BBY כוכב הלכת אולדראן יושב לראשונה בידי בני אנוש.
25,783 BBY הקמתו של מסדר הג'דיי.25,053 BBYהקמתה של הרפובליקה הישנה.25,000 BBYגרסה מוקדמת של חרב אור נוצרה לראשונה.
24,400 BBY נבואה מספרת על נבחר שיביא איזון לכוח.24,000 BBYלראשונה נעשה שימוש בצד האפל של הכוח על ידי הג'דיי שנדור.
15000 BBY חרב אור הומצאה בצורתה המודרנית.
6950 BBY פילוג מסדר הג'דיי ממסדר הג'דיי האפלים (שהקימו מסדר חדש בשם מסדר הסית')
והקמת אימפריית הסית'.5000 BBYתבוסתה של אימפריית הסית' וארגונה מחדש על ידי קיסר הסית' ואלוקוריון (וישייט).
4019 BBY נבנה מקדש הג'דיי.
3959 BBY התואר דארת' שימש לראשונה את הסית' ראבן.
3956 BBY עלילות אבירי הרפובליקה הישנה.
3900 BBY הפלנטה נאבו יושבה לראשונה.3637 BBY מותו (הפיזי) הסופי של קיסר הסית'.
1000 BBY קרב ראוסאן: אבירי הסית' מושמדים (לכאורה).
נולד חוק השניים בידי דארת' ביין הקובע כי רק שני סית' יכולים להתקיים באותו הזמן: מאסטר ושוליה.
896 BBY נולד יודה, מאסטר הג'דיי הגדול מכולם.
596 BBY נולד ג'אבה ההאט, הפושע הגדול בגלקסיה.
350 BBY פדרציית הסחר מוקמת.200 BBY צ'ובאקה נולד.102 BBY הרוזן דוקו נולד.92 BBY קווי-גון ג'ין וקי אדי מונדי נולדו.84 BBY פלפטין נולד.
BBY 72 מייס וינדו נולד.
58 BBY אובי ואן קנובי נולד.54 BBY דארת' מול נולד.
42 BBY אנאקין סקייווקר ולאנדו קלריסיאן נולדו.
33 BBY קיינן ג'ארוס (קיילב דום) נולד.
32 BBY עלילות אימת הפנטום:
פדרציית הסחר מטילה מצור על נאבו, כאמצעי לחץ על הרפובליקה.
הכוכב משוחרר על ידי הג'דיי.
פלפטין ממונה לקנצלר הסנאט הרפובליקני.
אביר סית' חושף את עצמו לראשונה מזה אלף שנים.
מותם של דארת' פלייגוס (לא בסרט), דארת' מול (לכאורה) וקווי-גון ג'ין.
האן סולו ובובה פט נולדו.
הרוזן דוקו עוזב את מסדר הג'דיי (לא בסרט).
22 BBY עלילות מתקפת המשובטים:
קונפדרציית המערכות העצמאיות פורשת מהרפובליקה, ומלחמת המשובטים בין צבא המשובטים של הרפובליקה, בהנהגת מסדר הג'דיי לבין צבא הדרואידים של הקונפדרציה (הבדלנים) נפתחה בקרב בג'נוסיס.
מותם של זאם ויזל, קולמן טרבור, ג'אנגו פט וג'דיי רבים בקרב בג'נוסיס.
פאדמה אמידאלה ואנקין סקייווקר מתחתנים.19 - 22 BBYעלילות מלחמת הכוכבים: מלחמת המשובטים.
קרבות קשים ובלתי נפסקים לאורך השנים במספר גזרות בין כוחות הרפובליקה לבדלנים במלחמה על עתיד הגלקסיה.
אנאקין סקייווקר מקודם לדרגת אביר ג'דיי ואילו אובי וואן קנובי מקודם לדרגת מאסטר ג'דיי ומקבל מקום במועצת הג'דיי העליונה (לא בסדרה).
אנאקין סקייוקר לוקח תחת חסותו מתלמדת, הפדוואן המוכשרת אסוקה טאנו.
מותם של רבים ממסדר הג'דיי (מאסטרים, אבירים, פדוואנים וצעירונים) כתוצאה מהקרבות הקשים לאורך השנים.
אסוקה מגורשת ממסדר הג'דיי לאחר שהואשמה (שלא בצדק) על ידי המועצה בגרימת פיצוץ במקדש הג'דיי בקורוסנט.
למרות שבמשפט שנעשה לה בסנאט הגלקטי לאחר מכן האמת יצאה לאור ואסוקה נוקתה מכל אשמה, היא מסרבת (עקב רגשותיה הפגועים) לחזור למסדר, למורת רוחם של אנאקין, אובי וואן ושאר מועצת הג'דיי.
19 BBY עלילות נקמת הסית':
נגמרה מלחמת המשובטים, והרפובליקה הופכת לאימפריה הגלקטית בראשות הקיסר פלפטין.
אנאקין סקייווקר פונה לצד האפל ומאמץ את השם דארת' ויידר.
בעזרתו אבירי הג'דיי ניצודים ונהרגים ומסדר הג'דיי נמחק כמעט לחלוטין.
מותם של הרוזן דוקו, גנרל גריוויוס, ניוט גאנריי, מייס וינדו, פאדמה אמידלה, כל מסדר הג'דיי ורבים אחרים.
עזרא ברידג'ר (לא בסרט), לוק סקייווקר וליאה אורגנה נולדו.19 BBYעלילות "מלחמת הכוכבים: באד באצ'".
במהלך אירועי ה"חילוץ מהטירה" (מלחמת הכוכבים: מלחמת המשובטים) נפצע ונלקח בשבי על ידי הבדלנים והופך למעין סייבורג חסר הכרה שבעל כורחו מסייע לבדלנים עם טקטיקות קרב כנגד הרפובליקה.
מחולץ על ידי החבר'ה הרעים, אנקין סקייווקר וקפטן רקס (מפקד לגיון החיילים של אנקין) ולאחר הקרב באנקסס מצטרף לכח 99.
החבר'ה מבצעים משימות צבאיות מסוכנות בתשלום עבור סיד, מודיעה לשעבר של הג'דיי, ומתחמקת מניסיונות התנקשות של כוחות האימפריה, ביניהם קרוסהיייר.
אומגה ניצלת ממספר פעמים מניסיונות חטיפה על ידי ציידי ראשים שנשכרו על ידי אנשי קאמינו, הכוכב שבו מיוצרים המשובטים לצבא, שרוצים להחזירה כדי להשתמש בה לניסויים המדעיים שלהם.
צבא האימפריה מחליף את המשובטים בחיילים רגילים.
תחנת קאמינו מושמדת על ידי כוחות האימפריה.
קרוסהייר מסרב לחזור אל החבר'ה הרעים לאחר עימות ביניהם במהלך המתקפה על קאמינו, ודרכיהם נפרדות.BBY 9עלילות אובי ואן קנובי:
עלילותיו של מאסטר הג'דיי אובי ואן קנובי בשנה העשירית לגלותו בכוכב טוטאין לאחר השמדתו הכמעט טוטאלית של מסדר הג'דיי (אירועי נקמת הסית').
קיינן ג'ארוס (קיילב דום) חושף את עצמו כג'דיי בפומבי בקרב שנערך בין צוות "רוח הרפאים" לבין חיילי האימפריה.
עזרא ברידג'ר, נער מהכוכב לות'ל מתגלה על ידי ג'ארוס כרגיש לכח ונהפך למתלמד האישי (הפדוואן) שלו.
צוות "רוח הרפאים" או ה"ספקטרים", כפי שלעיתים הם נקראים, מבצעים פעולות חבלה כנגד האימפריה ומציתים את ניצוץ המרד בגלקסיה, מה שגורר תשומת לב מיוחדת אליהם מצד בכירי האימפריה.
מספר היתקלויות בין עזרא וקיינן לבין החוקר העליון, שנשלח על ידי דארת' ויידר כדי לחסל את הג'דיי ומתלמדו.BBY 4אירועי העונה העונה הראשונה (פרקים 8-15) והעונה השנייה (פרקים 1-8) של מלחמת הכוכבים: המורדים.
חברי צוות "רוח הרפאים" ניצלים מספינתו של גראנד מוף טארקין על ידי תא המורדים הפיניקס ואסוקה טאנו.
מותו של החוקר העליון לאחר קרב חרבות אור עם קיינן ג'ארוס ועזרא ברידג'ר.
הספקטרים נמלטים בקושי בלות'ל לאחר היתקלות עם דארת' ויידר.
המורדים ממשיכים לגדול בכוחם ולבצע פעולות יותר ויותר משמעותיות כנגד האימפריה.
גיוסם של מספר משובטים, ביניהם קפטן רקס האגדי, לשורות המרד.
מספר היתקלויות בין החוקרים לבין עזרא, קיינן ואסוקה.BBY 3אירועי העונה השנייה (פרקים 9-22) של מלחמת הכוכבים: המורדים.
הקמת בסיס המורדים בעולם הנקרא: אטולון.
קיינן ג'ארוס מועלה לדרגת אביר ג'דיי.
הקרב במאלקור: מותה (לכאורה) של אסוקה טאנו בדו-קרב חרבות אור על ידי דארת' ויידר.
קיינן ג'ארוס מתעוור לאחר שנפצע בפניו על ידי מול.
עזרא מתחיל להשתמש בצד האפל של הכח כתוצאה מההשפעה של אירועים אלו עליו.2 BBY אירועי העונה השלישית של מלחמת הכוכבים: המורדים.
עליית קרנו של גרנד אדמירל ת'רון.
עזרא חוזר לצד המואר של הכח.
הקמתה הרשמית של ברית המורדים.
הקרב באטולן - בסיס המורדים על כוכב הלכת נחשף, תאי המורדים הפניקס ומסאסי נפגעים קשות.
מותם של מול (נהרג בדו-קרב חרבות אור על ידי מאסטר הג'דיי אובי ואן קנובי) וקומנדר ג'ון סאטו, מפקד תא המורדים הפניקס.
1 BBY אירועי העונה הרביעית של מלחמת הכוכבים: המורדים.
מותו של אביר הג'דיי קיינן ג'ארוס.
נחשף כי אסוקה טאנו ניצלה ממוות בקרב במאלקור על ידי עזרא, ששלוש שנים לאחר הקרב בו היא לכאורה מתה, נכנס ל"עולם שבין העולמות" דרך מקדש הג'דיי בלות'ל, מקום מיסטי המשמש כאוסף של שערים המחבר בין כל הנקודות בזמן ובמרחב.
עזרא משמיד את המקדש על מנת שלא לאפשר לסודותיו ליפול לידי הקיסר פלפטין.
האימפריה נוחלת תבוסה בקרב על הכוכב לות'ל כנגד קבוצת המורדים המונהגת על ידי עזרא ברידג'ר.
שחרורו של הכוכב משליטת האימפריה.
היעלמותם של הפדוואן עזרא ברידג'ר ושל גרנד אדמירל ת'רון אל החלל הלא נודע.
0 BBY עלילות רוג אחת:
תוכניות כוכב המוות נגנבות מהבסיס בו הן מוחזקות בכוכב הלכת סקאריף.
הקרב בסקאריף - קרב גדול ראשון של האימפריה מול צי המורדים המלא.
הקרב ביבין 4: ניצחונם הראשון של המורדים על האימפריה.
לוק סקייווקר משמיד את כוכב המוות
מותם של גרידו; בייל אורגנה ואשתו - עם כל תושבי אולדראן; אובי-ואן קנובי; גרנד מוף טארקין, אדמירל מוטי, קולונל וולף יולארן וכל הפיקוד העליון של האימפריה הגלקטית (מלבד גנרל קאסיו טאג) ביחד עם עוד מאות אלפי חיילים ששהו על סיפונו של כוכב המוות הראשון.
3 ABY עלילות האימפריה מכה שנית:
הקרב בהות' - האימפריה תוקפת את בסיס המורדים הסודי, ורק חלק מהמורדים מצליחים להימלט.
הגיבורים בורחים על סיפון הפלקון לעיר העננים (שבכוכב בספין, ליד הות'), שם אורב להם דארת' ויידר.
מותם של קפטן נידה ואדמירל אוזל מהאימפריה, וחיילי מורדים רבים, בקרב בהות'.
4 ABY עלילות שובו של הג'דיי:
הקרב באנדור - ניצחון המורדים על האימפריה: דארת' ויידר חוזר לצד המואר של הכח והורג את הקיסר פלפטין (לכאורה), המורדים משמידים את כוכב המוות השני.
מותם של יודה, ג'אבה ההאט, בובה פט (לכאורה), פלפטין (לכאורה), דארת' ויידר; ועוד כמיליון חיילים על כוכב המוות השני.
הקרב בג'אקו - הקרב האחרון בין שיירי האימפריה (בהובלת הקיסר החדש, גליוס רקס) לרפובליקה החדשה, ובסיומו מובסת האימפריה באופן סופי.
שארית כוחות האימפריה בורחים אל החלל הלא נודע, על מנת לבנות את המסדר הראשון.
נולד בן סולו להאן וליאה.9 ABYעלילות העונה הראשונה "המנדלוריאן":
יצור נוסף מהמין של יודה, החזק עם הכח, מתגלה על ידי צייד הראשים המנדלוריאני דין דג'ארין.
המנדלוריאני והילד (בן כ-50 שנה אך קצב ההתבגרות שלו, בדומה לזה של יודה הוא איטי ביחס לבני אדם) מצליחים להימלט מציידי הראשים האורבים להם בעזרת התערבות של השבט של דין שחושף את עצמו בפומבי, וממוף גדעון, בכיר לשעבר באימפריה הגלקטית המנהיג את הצבא האימפראילי ששרד.
מתגלה כי ה"דארקסייבר" (בתרגום לעברית: חבר האור האפלה), אשר מי שמחזיק בה הוא ע"פ הדת המנדלוריאנית הוא השליט החוקי של מאנדלור, נמצאת כעת ברשותו של גדעון.
המנדלוריאני מקבל על עצמו את המשימה להחזיר את הילד לג'דיי.
עלילות העונה השנייה של "המנדלוריאן":
המנדלוריאני ממשיך במשימתו ונתקל בבו קטאן - קריז, השליטה לשעבר של מאנדלור ואחותה של הדוכסית סאטין קריז, שהנהיגה את מאנדלור בתקופת "מלחמת המשובטים", אשר מחפשת את מוף גדעון על מנת להחזיר לרשותה את ה"דארקסייבר" (ניתנה לה בעבר על ידי סבין רן במלחמת הכוכבים: המורדים).
המנדלוריאני חובר לאסוקה טאנו, אשר מגלה לו את שמו של הילד ("גרוגו") ואת סיפור המקור שלו.
ביחד הם משחררים את העיר קאלודן בכוכב קורבוס משליטתה של המושלת מורגן אלסבת', ומתברר כי אסוקה תרה אחר גרנד אדמירל ת'רון (המאסטר של המושלת לדבריה), אשר נראה לאחרונה נעלם לחלל הלא נודע ביחד עם חברה של טאנו, הג'דיי עזרא ברידג'ר (אירועי מלחמת הכוכבים: המורדים).
בהנחיית טאנו, המנדלוריאני לוקח את גרוגו למקדש הג'דיי בכוכב הלכת טיית'ון, שם גרוגו מתחבר לכח על מנת לקרוא לג'דיי שיוכל לאמנו בדרכי הג'דיי.
מתגלה כי בובה פט עדיין חי, וביחד עם המתנקשת שלו, פאניק שאנד, הוא מגיע לטיית'ון וסוגר עסקה עם המנדלוריאני: בובה יקבל את שריון הבסקר של אביו בחזרה (ניתן לדין על ידי המרשל קוב ונת' בפרק הראשון של העונה) בתרומה לערבות מצידו לביטחונו של גרוגו.
צבא האימפריה מגיע ונהדף על ידי השלושה אך ברגע האחרון מוף גדעון משגר "חיילים אפלים" שחוטפים את הילד.
המנדלוריאני מתאחד עם ידידתו, המרשל קארן דון, וביחד עם בובה, פניק, בו קטאן וחברה נוספת בשבט שלה הם תוקפים את סיירת הכוכבים של מוף גדעון בכדי לשחרר את גרוגו ולהשיב לידיה של בו קטאן את החרב האפלה.
גדעון מובס על ידי דין דג'רין שכעת, על פי המסורת המנדלוריאנית, נהפך לבעלים החוקיים של חרב האור האפלה (ולשליט החוקי של מאנדלור).
החיילים האפלים של מוף גדעון עולים לסיפון וכמעט פורצים לגשר הפיקוד והורגים את הצוות, אך נעצרים הודות להתערבות ברגע האחרון של אביר הג'דיי לוק סקייווקר, שלוקח את גרוגו תחת חסותו כדי לאמנו בדרכי הג'דיי.
בובה ופניק משתלטים על ארגון הפשט שהנהיג בעבר ג'אבה ההאט בטטואין.
עלילות "הספר של בובה פט":
בובה ופניק מנסים להשליט סדר ולמשול במוס אספה שבטטואין, אך מתקשים לאור מאבק כוחות בין כנופיות פשע מקומיות וחיצוניות לאור החלל הריק שהשאיר ג'אבה לאחר מותו, כגון גזע החוצנים העונה לשם "פייקס", הלוקחים חלק גדול בסחר ב"תבלינים" (כך מכונים סמים ביקום מלחמת הכוכבים).
מתגלה כי ה"פייקס" שכרו לשורותיהם את קאד ביין, אחד מציידי הראשים החזקים והמסוכנים בגלקסיה.
בובה ופניק מגייסים שכירי חרב לקראת המלחמה הקרבה עם ה"פייקס" על השליטה בכוכב, ביניהם גם נמנה המנדלוריאני דין דג'ארין.
נחשף כי המנדלוריאנים ששרדו את המאורעות בתחילת העונה הראשונה של "המנדלוריאן", הם השריונרית ו"טאר ויסלה", מנדלוריאיני נוסף בקבוצה בה נמנה דין, אשר שייך לבית ויסלה, אשר מקימו הוא היוצר של החרב האפלה.
המנדלוריאני מתקשה לשלוט בחרב האפלה ומאותגר לקרב על ידי טאר ויסלה על הבעלות על החרב.
המנדלוריאני מנצח בדו - קרב, אך לאחר שנחשף כי הוא הוריד את קסדתו (אירועי העונה השנייה של "המנדלוריאן") הוא מגורש מהשבט.
לוק סקייווקר מאמן את גרוגו בדרכי הג'דיי, ומחליט, אחרי שרואה שהילד מתקשה להתנתק מרגשותיו כלפי המנדלוריאני ולאחר שיחה עם אסוקה טאנו להעניק לו בחירה: קבלת חרב האור של מאסטר יודה והמשך אימוניו או קבלת השריון שהביא לו המנדלוריאני מוקדם יותר וחזרה לחיקו.
גרוגו חוזר אל דין דג'רין.
בובה פט וצבא שכירי החרב שלו, בעזרת אנשי מוס פלגו ("פריטאון" - עיר החופש בתרגום לעברית) שמצטרפים לקרב ברגע האחרון, מביסים את הכוחות החמושים של הפייקס.
בובה מבסס את השליטה שלו במוס אספה.
11 ABY פין נולד.15 ABY ריי נולדה.
23 ABY הקמתו של מסדר הג'דיי החדש בכוכב יבין 4, בהנהגתו של לוק סקייווקר.28 ABY מעברו של קיילו רן לצד האפל והשמדת מסדר הג'דיי החדש על ידיו.
בריחתו של לוק.ABY 34 עלילות הכוח מתעורר:
המסדר הראשון יוצר נשק חדש - בסיס מחסל הכוכבים ומחסל מספר כוכבי לכת ובהם בירת הרפובליקה החדשה.
בתגובה יוצאים המורדים בהנהגת הגנרלית ליאה אורגנה (הכוללים כעת גם את חייל הסער לשעבר פין ואת ריי, אישה צעירה המתגלה כחזקה עם הכח) לקרב בסופו מצליח פו דמרון, טייס בכיר בשורות המורדים, להשמיד את "מחסל הכוכבים".
האן סולו נהרג בידי בנו קיילו רן.
לוק סקייווקר מאותר בגלותו על ידי ריי.
ריי מתאמנת תחת ההשגחה של לוק בדרכי הג'דיי, שמסרב לחזור ולעזור למחתרת בקרב כנגד "המסדר הראשון" בטענה כי יצא לגלות כנגד למות וכדי לסיים את מסדר הג'דיי (מושפע רגשית קשות מהשמדת המסדר על ידי אחיינו).
ריי מתעמתת עם לוק, שחושף בפניה את הסיבה האמיתית למעבר של בן סולו לצד האפל (לוק חשב להורגו כאשר ישן לאחר שחש שסנוק משפיע עליו) ויוצאת להתעמת עם המנהיג העליון ועם קיילו רן במטרה להשיבו לצד המואר של הכח.
קרב איתנים בין המסדר הראשון לבין מחתרת "ההתנגדות".
המנהיג העליון סנוק נהרג על ידי קיילו רן לאחר שהאחרון מתנגד לפקודה לחסל את ריי.
קיילו הופך למנהיג העליון של המסדר הראשון.
לוק סקיווקר משתמש בכח לאורך זמן רב מאק - טו (הכוכב בו הוא נמצא) כדי לייצר אשליה של עצמו בכוכב בו מתרחש הקרב בין המחתרת למסדר הראשון, ובכך גורם לקיילו רן לנסות להילחם בו ולהרגו ונותן למחתרת זמן יקר שהם ניצלו כדי להימלט.
השימוש הרב בכח מכניע בסופו של דבר את לוק והוא מת כתוצאה מכך.35 ABY עלילות עלייתו של סקייווקר:
קרב אקסגול: קרב בממדים עצומים בין מחתרת ההתנגדות לבין הכוחות המשולבים של המסדר הראשון ו"המסדר האחרון" - הצבא שארגן פלפטין במהלך שהותו בחלל הלא נודע.
קיילו רן וריי נלחמים בירח השני של אנדור.
במהלך הקרב ליאה אורגנה מנצלת את שארית כוחותיה כדי לקרוא לבנה ומתה כתוצאה מכך.
ריי מנצלת את השוק בו מצוי קיילו ובורחת.
מושפע ממות אימו ומאשליה של אביו המדברת איתו, קיילו רן חוזר לצד המואר של הכח וחוזר להיות בן סולו.
ריי מגלה שהיא נכדתו של פלפטין.
ריי ובן סולו נלחמים בפלפטין ותומכיו ומצליחים לנצח לאחר שג'דיי רבים מעבריו מתגלים לריי ומדרבנים אותה להילחם חזרה.
השמדת המסדר הראשון והמסדר האחרון לאחר שכוחות רבים מגיעים מכל רחבי הגלקסיה כדי לעזור לכוחות המחתרת בקרב שלהם.
מותו של קיילו רן לאחר שמשתמש בכח כדי לרפא את ריי לאחר הקרב שלה עם פלפטין.
ריי, בעידודם של הרוחות של ליאה ולוק, מאמצת את שם המשפחה סקייווקר.
כרומיט הוא מינרל שהוא תחמוצת של מגנזיום, ברזל, וכרום, השייך לקבוצת הספינל ונוסחתו Fe,Mg)Cr2O4).
הכרומיט מורכב מגבישים בעלי מבנה אוקטהדרלי.
מגנזיום בכמויות משתנות מצוי במינרל תמיד, לעיתים מחליף אלומיניום או ברזל את הכרום.
הכרומיט מצוי בפרידוטיט וסלעים פלוטוניים אולטרה-בסיסיים מאפיים (עשירים בברזל ומגנזיום) וגם בסלעים מותמרים כמו סרפנטיניט (סלע מותמר עשיר בסרפנטין שנוצר מהתמרה של סלעי יסוד בסיסיים).
מרבצים של בצר הכרומיט נוצרים בשלבים הראשונים של ההפרדה המינרלוגית כאשר המגמה מתקררת (תהליך גיבוש מפריט).
לעיתים קרובות מוצאים כרומיט יחד עם אוליבין, מגנטיט, סרפנטין וקורונדום.
האזור העשיר במחצבים הקרוי מתחם בושוולד (Bushveld igneous complex), המשתרע על 66,000 קמ"ר, צפונית לפרטוריה בירת דרום אפריקה הוא גוף גדול מאוד של שכבות סלעי יסוד מאפיים (mafic כלומר מכילים מגנזיום וברזל) עד אולטרה-מאפיים כשחלק מן השכבות מכילים כ-90% כרומיט הבונה סוג סלע נדיר, כרומיטיט.
כרומיט משמש כחומר חסין אש, אבל בעיקר כמחצב היחיד להפקת כרום.
סך כריית הכרומיט בעולם ב-2023 היה 45 מיליון טון.
דרום אפריקה לבדה מפיקה 45% מכמות זו, קזחסטן וטורקיה 15% כל אחת, הודו כ-10%.
"כרונו טריגר" הוא משחק תפקידים, שפותח והופץ על ידי SquareSoft.
(כיום Square Enix) למכונת המשחקים SNES.
המשחק הופץ לראשונה ביפן ב-11 במרץ 1995 ובצפון אמריקה ב-22 באוגוסט 1995 בתרגום לאנגלית מאת טד וולסי.
עלילת המשחק עוקבת אחר קבוצת הרפתקנים צעירים הנשלחים בטעות לעתיד בו הם לומדים כי העולם בו הם חיים צפוי להיחרב.
תוך שהם נשבעים למנוע את האסון, הם מסיירים ברחבי הזמן במטרה למצוא את הדרך להציל את עולמם.
"כרונו טריגר" כונה בתחילה בשם "פרויקט החלומות" וצוות המשימה שהופקד על פיתוח המשחק כונה בשם "צוות החלומות".
"צוות החלומות" מנה את המפיק הירונובו סקאגוצ'י, הבמאית קזוהיקו אאוקי, מעצבי הדמויות יוג'י הוריאי והאמן אקירה טוריאמה שנודעו בעבודתם המשותפת על סדרת משחקי Dragon Quest והמלחינים נובואו אואמצו ויסונורי מיטסודה - כשהראשון נודע בעבודתו הקודמת על סדרת משחקי פיינל פנטזי והשני כטכנאי הקול.
היה זה הפרויקט הראשון בו שימש מיטסודה כמלחין מוזיקה, ובו החל למעשה את דרכו כמלחין.
"כרונו טריגר" נחשב בזמנו למהפכני ופורץ דרך, הודות לשילוב אספקטים שונים כריבוי סופים, עלילות-משנה המתמקדות על פיתוח הדמויות, מערכת קרבות ייחודית וגרפיקה מפורטת.
המשחק זכה לאהדה רבה, ויש הרואים בו נקודת ציון חשובה בתעשיית המשחקים.
ב-1999 הוציאה Square את המשחק "Chrono Cross" לפלייסטיישן.
משחק זה הוא משחק המשך ל-"Chrono Trigger", ואף מתרחש באותו עולם.
בנוסף, נודע כי Square רשמה את השם המסחרי "Chrono Break".
רבים מאמינים כי זה אמור היה להיות משחק שלישי בסדרה, אך המשחק מעולם לא יצא.
המשחק יוצא למכשיר הפלייסטיישן במהלך שנת 1999 בעבודה משותפת של Square וחברת TOSE (שריכזה את עבודת ההמרה לפלייסטיישן).
המשחק שוחרר מחדש בצפון אמריקה ב-2001 כחלק מאוסף המשחקים Final Fantasy Chronicles שכלל גם את פיינל פנטסי 4.
המשחק לא זכה לראות אור באזורי PAL.
ב-2008 הוציאו Square Enix גרסה מחודשת של המשחק למכשיר הנינטנדו DS.
השיפורים שנעשו בו כללו שימוש במסך המגע של הנינטנדו DS, זירה שבה אפשר לאמן מפלצות, וסוף נוסף למשחק.
בתחילת המשחק, גיבור המשחק כרונו הולך לפסטיבל המילניום, שמסמן את השנה ה־400 לניצחון צבא גארדיה (הממלכה בה גר כרונו) נגד קרב המפלצות המובל על ידי המכשף המרושע, מאגוס.
כרונו פוגש ילדה מסתורית בשם מארל, ולאחר מכן שומע את פעמוני לין, שנאמר עליהם שיעשו את חייהם של כל השומעים אותם מעניינים.
לאחר מכן הולך כרונו ביחד עם מארל להמצאתה של חברתו לוקה: פורטל המשגר כל אחד הנכנס עליו לפורטל השני.
ההמצאה משתבשת לאחר שמארל משתמשת בפורטל, ונעלמת כאילו בלעה אותה האדמה, כאשר רק תיליונה נשאר.
כרונו עונד את התיליון ומשתמש בפורטל.
כאשר הוא יוצא מן הפורטל, הוא מזהה כי הגיע לאזור הכללי שבו נערך הפסטיבל, אך כל המקום היה שומם אדם.
לאחר מחקר, הוא גילה שהוא חזר 400 שנים אחורה בזמן, והוא מתחיל לחפש את מארל.
חיפושיו מובילים אותו לטירה, שם הוא מגלה כי מארל זוהתה כמלכת גארדיה, שנעלמה לא מזמן.
לאחר שיחתו עם מארל, הוא פוגש את לוקה, שזיהתה את מארל, שהיא בעצם הנסיכה של גארדיה, נאדיה.
לוקה מסבירה כי בגלל שהיא צאצאית של המלכה שנחטפה, ובעתיד נרצחה, מארל בעצם לעולם לא נולדה, ולכן היא נעלמה.
כרונו לוקה מחליטים לחפש אחר המלכה האבודה, ולאחר חיפושים רבים, הם עוקבים אחרי הקנצלר לקתדרלה שבה הוא מתפלל.
בקתדרלה זו, הם מוצאים את סיכת השיער של המלכה שנחטפה, ולאחר מכן, הנזירות, שהיו מפלצות, תוקפות אותם.
פרוג, צפרדע בגודל אנושי, הגנה עליהם ממוות, וכרונו ולוקה מחליטים לצרף את פרוג למשימתם למצוא את המלכה.
באפריל 2003 הכריזו קבוצת מעריצי "כרונו טריגר" על פיתוחה של גרסה מחודשת ומודרנית (Remake) למשחק המקורי.
מטרת הפרויקט, אשר זכה לשם Chrono Trigger: Resurrection, הייתה ליצור גרסה מחודשת למשחק תוך שימוש בטכנולוגיות תלת-מימד מודרניות ופסקול משופר.
המפתחים הציגו בתחילה דוגמאות למודלים תלת-ממדיים ובהמשך אף שחררו הדגמות טכניות המציגות סצנות מהמשחק המקורי על גבי מנוע המשחק המשופר.
כרונולוגיה (מלטינית chronologia, מיוונית: χρόνος, כרונוס, זמן בתוספת λογία, לוגיה, דיבור או לימוד) היא רשימה או מחקר המתאר רצף של אירועים על פי סדר התרחשותם.
במובן הכללי כרונולוגיה היא גם המדע העוסק בסדר הדורות המאורעות והשיטות לחלוקת הזמן או אזכור ורישום של אישים, שליטים ושושלות במערכות ספירה שונות.
כרונולוגיה עוסקת בתולדות נושא או אזור גאוגרפי, באירועים כלליים או באירועים פוליטיים כלליים, בחיי אדם אחד או קבוצה, המוגשים כעובדות רקע לשם הבנת הרקע ההיסטורי, ברירת העובדות בכרונולוגיה עשויה להיות שנויה במחלוקת, ברשימה כזו מובלטים בדרך כלל האירועים ומובלטים פחות התהליכים החברתיים והרעיוניים.
כרונולוגיה אינה היסטוריוגרפיה, אלא כלי המשמש היסטוריונים וארכאולוגים להבנה של התרחשויות היסטוריות והגורמים המובילים להן.
כרונולוגיה צפה – כאשר ידוע סדר התרחשותם של אירועים ביחס אחד לשני, אך לא משך כל אירוע או תאריכו.
כרונולוגיה מתוארת בעזרת ממצאים שמאפשרים תמונה כללית; כגון רשימה של שושלות, מלכים, תצפיות ותאורי טבע וכדומה, או כאשר ישנו אתר ארכאולוגי עם מספר שכבות יישוב.
כרונולוגיה מוחלטת – כאשר עומדים לרשות החוקרים ממצאים רבים ומלאים על אירועים; כגון תאריכים כתובים בתעודות, מטבעות, רישומי תצפיות אסטרונומים, וכן לפי שיטות תארוך רדיומטריות, כגון תיארוך פחמן-14.
כרומיזם הוא תהליך כימי המביא לשינוי הפיך או בלתי הפיך בצבעו של חומר.
ברוב המקרים הכרומיזם מבוסס על שינוי במצב האלקטרוני של המולקולות, במיוחד אלקטרוני π ו-d, ולכן התופעה נגרמת בדרך כלל עקב גורם חיצוני המביא לשינוי צפיפות האלקטרונים בחומר.
לחומרים רבים בטבע תכונות כרומיות, ופותחו גם מגוון חומרים מלאכותיים בעלי תכונות אלה.
חומרים בעלי תכונות כרומיזם משמשים למגוון יישומים, כמו חיישנים, צבעים לבגדים, משקפי שמש (המתכהים בחשיפה לאור חזק), וחפצי נוי שונים.
כרומיזם מסווג לפי סוג הגירוי החיצוני המביא לשינוי הצבע.
גורם זה יכול להיות כימי או פיזיקלי.
תרמוכרומיזם - שינוי צבע עקב חום, כלומר, שינוי טמפרטורה.
זהו סוג הכרומיזם הנפוץ ביותר.
פוטוכרומיזם - נגרם עקב הקרנת חומר בקרינה אלקטרומגנטית (אור נראה, קרינת על-סגול ועוד).
התופעה מבוססת על איזומריזציה בין מבנים מולקולריים שונים.
אלקטרוכרומיזם - נגרם עקב איבוד או תוספת אלקטרונים.
תופעה זו מתרחשת בחומרים בעלי אתרים פעילים לתגובות חמצון חיזור, כמו יונים מתכתיים או רדיקלים אורגנים.
סולבטוכרומיזם - תלוי בקוטביות של הממס.
רוב התרכובות הסולבטוכרומיות הן קומפלקסים מתכתיים.
יונוכרומיזם - נגרם עקב תגובה עם יונים.
הלוכרומיזם - נגרם עקב שינוי רמת החומציות.
טריבוכרומיזם - נגרם עקב חיכוך מכני.
פיאזוכרומיזם - נגרם עקב לחץ מכני.
תופעות כרומיות הן התופעות בהן מתקבל צבע בעקבות אינטראקציה בין אור לחומר.
ניתן לסווג את האינטראקציות השונות לחמישה סוגים:
בליעת אנרגיה ופליטת אור .
בליעת אור והעברת אנרגיה (או המרתה).
מניפולציה של האור באמצעים שונים (כמו התאבכות, מסכי LCD, אלקטרואופטיקה ופוטוניקה).
כרומטיס הייתה חברת הזנק שפעלה בישראל והתאגדה בארצות הברית, אשר עסקה בפתרונות לרשתות אופטיות.
עסקת מכירתה בשנת 2000 ללוסנט טכנולוגיות (כיום חטיבה של אלקטל-לוסנט), תמורת מניות בשווי כ-4.8 מיליארד דולר וסגירתה כשנה לאחר מכן, הייתה מחד גיסא לאקזיט הגדול ביותר בישראל עד אז, ומאידך גיסא לאחד הסמלים הבולטים בישראל של בועת הדוט-קום.
החברה הוקמה בשנת 1997 על ידי היזמים ד"ר רפי גדרון, אורני פטרושקה, יוסי שוסמן, יאיר אורן וסטיב קורן, כשנה לאחר שמכרו את חברת סקורפיו ל-US Robotics תמורת 72 מיליון דולר.
החברה עסקה בפתרונות לרשתות אופטיות, וזאת על ידי שימוש בטכנולוגיית WDM, שהייתה אז בתחילת דרכה.
על ידי מיטוב תעבורת המידע על סיבים אופטיים, ביקשה "כרומטיס" לתת מענה טכנולוגי לצורך של רשתות מטרופוליטניות בקיבולת הולכת וגדלה.
הלקוחות המיועדים היו חברות טלפוניה וספקיות שירותי תקשורת גדולים באזורי המטרופולין.
המימון הראשוני של החברה סופק על ידי היזמים בעצמם.
לאחר מכן גייסה החברה הון סיכון בסך של כ-50 מיליון דולר, בשלושה סיבובים בשנים 1998 ו-1999. עם המשקיעים בחברה נמנו הקרנות JVP ו-Crosspoint, כמו גם זרועות הון סיכון של חברת לוסנט ושל המיליארדר ג'ורג' סורוס.
לצורך הגיוס האחרון הוערך שוויה של "כרומטיס" בלמעלה מ-100 מיליון דולרים.
מרכז הפיתוח של החברה מוקם בפתח תקווה, בעוד שהתאגיד נרשם במדינת דלאוור (מדינת רישום מועדפת על חברות הזנק) והנהלתו בבתסדה שבמרילנד, ולאחר מכן בהרנדון שבוירג'יניה.
במאי 2000 נודע כי "כרומטיס" נרכשה במלואה על ידי לוסנט, שעוד קודם לכן החזיקה בכ-7% ממנה, ותמורתה שולמו 78 מיליון מניות של החברה הרוכשת.
שווי העסקה, כנגזר מהתנודות במחיר מניית לוסנט, דווח באמצעי התקשורת כ-4.5 עד 5 מיליארד דולרים, בהתאם למחיר המניה ביום הדיווח.
מדובר היה בסכום הגדול ביותר ששולם עד לאותה עת עבור חברה ישראלית.
מעבר להקשר הישראלי, עוררה העסקה גלים בקהילה העסקית העולמית, בגלל היחס המופרז בין המחיר ששולם לבין הנתונים הפיננסיים של "כרומטיס", שבעת השלמת העסקה הייתה בת כשנתיים בלבד וללא מכירות או הכנסות בסכומים משמעותיים.
"לוסנט" הרבתה ברכישות גם קודם לכן: בארבע השנים הקודמות לעסקת "כרומטיס" רכשה 33 חברות.
בנוסף למניות "לוסנט" שהוקצו לבעלי מניות "כרומטיס", הוסיפה "לוסנט" והקצתה כתבי אופציה ל-150 עובדי "כרומטיס", שערכם על הנייר היה כ-3.5 מיליון דולר לעובד.
זמן קצר לאחר הרכישה, הפכו האופציות שחולקו לחסרות ערך.
באוגוסט 2001 סגרה "לוסנט" את חטיבת "כרומטיס" ורשמה בספריה את ההשקעה כהפסד.
לנפילתה של "כרומטיס" אחראית בראש ובראשונה התפוצצותה של בועת הדוט-קום, שפגעה קשות בחברות התקשורת שהיו אמורות להיות הלקוחות של מוצרי החברה.
נטישת הפעילות של "כרומטיס" ופיטורי עובדיה היו חלק ממהלך גדול יותר ב"לוסנט", שנאלצה לצמצם עלויות מהר ובחרה להתמקד אך ורק בעסקי ליבה רווחיים שהיו לה.
הצמצומים ב"לוסנט" התבטאו בפיטוריהם של 50,000 עובדים, והוויתור המוחלט על "כרומטיס" היה רק חלק ממהלך נרחב זה.
המחיר ששולם תמורת "כרומטיס" על הנייר הלך והצטמק עם הזמן, כאשר מניית "לוסנט" איבדה למעלה מ-90% מערכה במפולת שלאחר הבועה.
הגורמים השונים שקיבלו את מניות "לוסנט" מימשו אותן (או חילקו אותן לבעליהם, במקרה של קרנות הון הסיכון), אם בכלל, ברמות מחירים שונות כל אחד.
על כן קשה לקבוע בדיעבד מה היה סך התמורה הכספית שהתקבלה על ידי בעלי "כרומטיס" במרוצת הזמן, אולם ברור כי תמורה זו הייתה נמוכה בהרבה מהסכומים שפורסמו בעת השלמת המכירה.
לאחר סגירת כרומטיס הקימו רפי גדרון ואורני פטרושקה את "פרסיד טכנולוגיות" העוסקת בהשקעות בתחום הקלינטק.
פטרושקה הקים יחד עם עמי אילון וסרי נוסייבה את המפקד הלאומי, נכנס לפעילות ב"יוזמות אברהם" הפועלת למען דו-קיום והקים, יחד עם אחרים את "עתידים" למינהל ציבורי.
כרומטופורים הם תאים שמכילים פיגמנטים ושמחזירים אור.
כרומטופורים מצויים בדו-חיים, דגים, זוחלים, סרטנאים וסילוניות.
לתאים אלו חשיבות רבה ביצירת צבע עיניים ועור בבעלי חיים בעלי דם קר והם מיוצרים ברכס עצבי (Neural crest) במהלך ההתפתחות העוברית.
כרומטופורים מסווגים לתת קבוצות בהתבסס על צבעם בעת חשיפתם לאור לבן: קסנטופורים (צהובים), אריתרופורים (אדומים), אירידופורים (מחזירי אור/זוהרים), לאוקופורים (לבנים), מלנופורים (חומים ושחורים) וציאנופורים (כחולים).
המונח משמש גם כשם לבועיות בעלות צבע שקשורות לממברנה, אשר נמצאות בצורות שונות של חיידקים פוטוסינתטיים.
חלק מהמינים מסוגלים לשנות את צבע עורם באמצעות שינוי מיקום הפיגמנטים ושינוי מיקומם של אזורים מחזירי אור.
תהליך זה, שמשמש לרוב לצורך הסוואה, נקרא שינוי צבע פיזיולוגי.
לסילוניות כדוגמת תמנונים יש כרומטופורים, אשר נשלטים על ידי שרירים.
לעומתם, בעלי חוליות כגון זיקיות משיגים אפקט דומה באמצעות אותות תאיים, למשל באמצעות הורמונים או מוליכים עצביים.
ליונקים ולעופות, בניגוד לבעלי דם קר, יש רק סוג תא אחד הדומה לכרומטופורים, מלנוציט.
בבעלי דם קר קיימים מלנופורים, המקבילים למלנוציטים.
מחקרים נערכים במלנופורים לשם הבנת מחלות ולגילוי תרופות.
תאים נושאי פיגמנטים בחסרי חוליות תוארו לראשונה כ-chromoforo בכתב עת מדעי איטלקי ב-1819. השם chromatophore אומץ מאוחר יותר כשם לתאים נושאי פיגמנטים שמקורם מרכס עצבי של דיונונים ובעלי חוליות בעלי דם קר.
המילה נגזרת מיוונית שבה "Χρώμα" (כרומה) פירושו "צבע" ו-phoros פירושו "נושא".
המילה כרומטוציט משמשת לתיאור תאים האחראיים על צבע בעופות וביונקים.
רק סוג אחד של תאים כאלו מצוי בבעלי חיים אלו, מלנוציט.
רק בשנות השישים של המאה ה-20 הובנו הצבעוניות והמבנה של הכרומטופורים באופן מספק כדי לאפשר פיתוח מערכת של חלוקת משנה שמבוססת על המראה שלהם.
חלוקה זו נמצאת בשימוש גם כיום, אף על פי שמחקרים עדכניים יותר גילו כי היבטים ביוכימיים מסוימים של הפיגמנטים עשויים להיות שימושיים יותר להבנה של דרך פעולת התאים.
ייצור הצבע מתחלק לשתי מחלקות נפרדות: ביוכרומים וסכמוכרומים.
ביוכרומים כוללים פיגמנטים אמיתיים, כגון קרוטנואידים ופטרדינים.
פיגמנטים אלו בולעים באופן בררני חלקים מספקטרום האור הנראה שיוצר אור לבן, ומאפשרים לאורכי גל אחרים להגיע לעינו של הצופה.
סכמוכרומים, שידועים גם כ"צבעים מבניים", מייצרים צבע באמצעות החזרה של חלק מאורכי הגל (חלק מהצבעים) והעברה של אורכי גל אחרים, וזאת באמצעות הפרעה למעבר האור במבנה שלהם או באמצעות פיזור האור הנופל עליהם.
כרומטופורים מכילים פיגמנטים או מבנים מחזירי אור, אך לא כל התאים המכילים פיגמנטים הם כרומטופורים.
הם (Heme), למשל, הוא ביוכרום האחראי לצבעו האדום של הדם, ומצוי בעיקר בתאי דם אדומים (אריתרוציטים), אשר נוצרים במח העצם במשך כל חייו של האורגניזם ולא בהתפתחות האמבריולוגית.
מסיבה זו, תאי דם אדומים אינם נחשבים כרומטופורים.
הכרונולוגיה של המזרח הקרוב העתיק עוסקת בקביעת משך הזמן של מאורעות שאירעו בעבר, משך הזמן בין מאורע למאורע, וכן קביעת מועד שבו אירע האירוע ביחס לזמננו.
הכרונולוגיה מנסה לקבוע את סדר הדורות וסנכרון מאורעות שונים שאירעו באזורים שונים.
בעולם העתיק התיארוך של המאורעות כפי שהוא מופיע בממצאים הארכאולוגיים ובכתובים של אתרים שונים מתייחס לתיארוך שהיה מקובל באותה תרבות.
התיארוך המודרני נערך לעיתים קרובות על פי תארוך יחסי באתרים כגון שכבות ארכאולוגיות שונות וממצאים הקושרים את האתר לממצאים באתרים באזורים אחרים.
לרשות ההיסטוריונים של המזרח הקרוב, שעסקו בקביעת הכרונולוגיה של מאורעות במצרים העתיקה, ארץ ישראל, כנען, והתרבויות של מסופוטמיה: שומר, אכד, בבל, אשור, תרבויות אנטוליה ועוד – עמדו התעודות ההיסטוריות של אותן תרבויות.
תעודות אלה, לא פעם בצורת מצבות זיכרון, הכילו רשימות מלכים שכללו את סדר הדורות של המלכים, את שנות מלכותם ותיאור מאורעות שאירעו בשנת מלכות זו או אחרת.
בעיה שעמדה בפני ההיסטוריון היא המינוח השונה ושיטת הספירה השונה בתרבויות השונות של תחילת שנת המלכות.
לדוגמה: במצרים העתיקה, השנה הראשונה למלכות המלך הייתה ממועד עלייתו לשלטון ועד לראש השנה הבא.
שנה זו הייתה יכולה להיות קצרה מאוד אם מועד עלייתו לשלטון היה בסמוך לראש השנה.
בבבל, התקופה שמעליית המלך לשלטון ועד ראש השנה הבא, לא נכללה כלל במניין שנות המלכות של המלך, ונקראה "ראשית ממלכתו".
בכמה תרבויות היו לשנים שמות על שם אישים או מאורעות חשובים.
בממלכה האשורית החדשה היה נהוג לכנות כל שנה (המתחילה בראש חודש ניסן) בשמו של המלך (על-פי רוב כונתה בשמו שנת מלכותו המלאה הראשונה), ובהמשך בשמו של אחד מנציבי הפחות האשוריות.
רשימה זו כונתה בשם לימו.
באף אחת מהתרבויות הקדומות לא הייתה "שנת אפס", כלומר לא היה מועד ייחוס אבסולוטי שממנו קבעו את כל המועדים האחרים.
שיטות התארוך הקדומות הכירו רק את תקופות המלכות השונות של המלכים השונים, ובכל תקופת מלכות החלה הספירה משנת 1 מחדש.
אזכור אישים או מאורעות בני אותו דור במסמכים עתיקים ממקורות שונים, סייע להיסטוריונים המודרניים בקביעת סדר הדברים או בקביעת היחס שבין שתי מערכות אירועים.
לקביעת הכרונולוגיה על סמך השוואת מקורות עתיקים שונים יש מגבלות, למשל יש צורך לקחת בחשבון שושלות שמלכו במקביל ונלחמו זו בזו, או למשל לעיתים עקב סיבות פוליטיות הושמטו מרשימה מסוימת שמות מלכים, או שהוקדמה שנת מלכותם ברשימות.
כלי נוסף ששימש לקביעת הכרונולוגיה היה התאריך המוחלט של מאורע אסטרונומי שאוזכר בתעודות.
כך נתאפשר תארוכה של כל רשימת הלימו האשורית בין השנים 893 לפנה"ס – 666 לפנה"ס בזכות אזכור ליקוי החמה האשורי – ליקוי חמה שאירע בשנת מלכותו התשיעית של המלך האשורי אשור-דן השלישי, שלפי חישוב אסטרונומי-מתמטי אירע ב-15 ביוני 763 לפנה"ס.
עקב הקשיים השונים בקביעת הכרונולוגיה של המזרח הקרוב, קיימות שלוש גישות מקבילות לסידור הכרונולוגי של האלף השלישי והשני לפנה"ס:
כרונולוגיה נמוכה – בשיטת תיארוך זו המאורעות מאוחרים יותר בזמן, מבוססת על הכרונולוגיה של מצרים העתיקה.
כרונולוגיה גבוהה – בשיטת תיארוך זו המאורעות קדומים יותר בזמן
הפער בין הנמוכה והגבוהה נעשה בטווח של 120 שנה.
לדוגמה: תיארוך שנות מלכותו של חמורבי:
כתוצאה מכך, התיארוך המופיע במקורות השונים לגבי מאורעות שונים יכול להיות שונה וזאת בגלל הכרונולוגיות השונות שבהן השתמשו ההיסטוריונים וכותבי הערכים.
השבוע המתחיל ב-14 בספטמבר 2008
ביום ראשון, 14 בספטמבר הכריזה ליהמן ברדרס על פשיטת רגל, לאחר שהבנק הפדרלי סירב לבקשתה לסיוע כספי.
באותו היום הוכרז על מכירתה של חברת מריל לינץ' לבנק אוף אמריקה.
תחילתו של השבוע התאפיינה בחוסר יציבות קיצוני בשוקי המניות בעולם.
השבוע החל בנפילות חדות של שערי המניות עם פתיחת המסחר ברוב הבורסות ביום שני, 15 בספטמבר, נפילות שחזרו יומיים אחר כך, ביום רביעי.
ביום שלישי, 16 בספטמבר, חברת הביטוח הגדולה בעולם, AIG, אשר נטלה חלק משמעותי בשוק האשראי למשכנתאות האמריקאי, נקלעה למשבר נזילות לאחר שדירוג האשראי שלה הופחת.
לבקשת AIG נחלץ לסיועה הבנק הפדרלי, וזאת לאחר ש-AIG הראתה כי איננה מסוגלת לגייס אשראי נוסף בשוק החופשי.
במצב דברים זה רכשה ממשלת ארצות הברית, באמצעות הבנק הפדרלי, 79.9% מחברת הביטוח בתמורה ל-85 מיליארד דולר וכן תמורת הזכות למנוע חלוקת דיבידנד לבעלי המניות אשר קדמו לעסקה.
שוקי הכספים, הביטוח ואיסור המכירה בחסר
ב-16 בספטמבר הורידה Reserve Primary Fund, קרן כספית גדולה, את מחיר היחידה מתחת לדולר אחד, וזאת כיוון שהייתה חשופה לבטוחות החוב של ליהמן ברדרס.
צעד זה הוביל ביקושים ערים מצד משקיעים לפדות את כספיהם בקרן.
עד לאותה עת נחשבה קרן זו, וכמוה קרנות כספיות דומות, לאחד מאפיקי ההשקעה הבטוחים ביותר בארצות הברית.
בבוקר ה-18 בספטמבר הגיע שיעור הוראות המכירה ממשקיעים מוסדיים בשוק הכספים לסך חצי טריליון דולר, בשוק שערכו הכולל הוא 4 טריליון, אולם הזרמת 105 מיליארד דולר מן הבנק הפדרלי מנעה התמוטטות כוללת של הקרנות.
ב-19 בספטמבר הציע משרד האוצר האמריקאי ביטוח זמני לקרנות הכספיות (בדומה לביטוח FDIC לבנקים).
לקראת סוף השבוע, הודיעה הרשות לשירותים פיננסיים בבריטניה על הפסקת מכירה בחסר של מניות בבריטניה וכך גם הודיעה רשות ניירות הערך האמריקאית (SEC).
צעדים אלה הביאו לרגיעה זמנית ולהתאוששות מסוימת בשוק המניות ביום שישי, 19 בספטמבר, היום האחרון של המסחר באותו השבוע.
ב-18 בספטמבר החלה יוזמה של שר האוצר האמריקאי הנרי פולסון לתוכנית ממשלתית במטרה להקל על מצוקת האשראי שנגרמה על ידי משבר הסאבפריים.
על פי התוכנית, הממשלה האמריקאית תרכוש נכסים סחירים (אשר כונו "נכסים רעילים") מן המוסדות הפיננסיים המשוועים לאשראי.
את שיעורו של הסיוע הממשלתי קשה היה באותה שעה אף לאמוד.
התייעצויות בין מחלקת האוצר של ארצות הברית, הבנק הפדרלי ורשות ניירות הערך האמריקאית, לבין מנהיגי הקונגרס של ארצות הברית ונשיא ארצות הברית, קידמו תוכנית לפתרון כולל למשבר האשראי.
בסיום השבוע הכריזו שר האוצר ונשיא ארצות הברית על ההצעה כי הסיוע לרכישת איגרות החוב הסחירות המגובות במשכנתאות יהיה עד לסכום של 700 מיליארד דולר, זאת מתוך כוונה להקטין את הפסדי המוסדות הפיננסיים בעלי איגרות החוב.
טיוטת תוכנית הסיוע הממשלתי התקבלה באופן חיובי על ידי המשקיעים בשוקי המניות, אולם את פרטי התוכנית שעדיין לא נקבעו היה צריך לקבוע הקונגרס
בן ברננקי נגיד הבנק הפדרלי ביקש להעביר תוכנית של השקעה בתשתיות אך בינתיים ללא הצלחה, כוח האדם מתפנה מהחברות הפרטיות ומחפש לעבוד במקומות יציבים תחת הממשלה, בעת משבר היצוא קטן ולכן עדיף להשקיע את הייצור במוצרים שאינם סחירים כגון תשתיות שיעזרו לאחר המשבר לצמוח בצורה טובה יותר.
השבוע המתחיל ב-21 בספטמבר 2008
ביום ראשון, 21 בספטמבר, על רקע מצוקת האשראי אליה נקלעו, אישר הבנק הפדרלי לשני בנקי ההשקעות הגדולים גולדמן זקס ומורגן סטנלי להפוך לחברות אחזקה של מוסדות בנקאיים.
צעד זה איפשר להם לקבל סיוע מן הבנק הפדרלי, ומנגד חייבם במגבלות הפיקוח הבנקאי הנהוגות בארצות הברית.
באותו היום הכריז שר האוצר הנרי פולסון כי תוכנית הסיוע הממשלתי האמריקאי, אשר נועדה במקורה לסייע אך ורק למוסדות פיננסיים מקומיים, תכלול גם בנקים זרים המנהלים עסקים בארצות הברית.
במקביל, ממשלת ארצות הברית הפעילה לחץ על ממשלות אחרות ליישם תוכניות דומות בארצן.
בימים שני ושלישי בשבוע הופיעו שר האוצר ויושב ראש הבנק הפדרלי בן ברננקי בפני ועדת הכספים של הקונגרס האמריקאי, בניסיון לשכנע בצורך לקבל את התוכנית.
ביום רביעי הופיע הנשיא בוש בנאום לאומה על התוכנית.
כל אותה העת התנהלו מגעים מאחורי הקלעים בין משרד האוצר והקונגרס לקביעת תנאי התוכנית.
ב-25 בספטמבר דווח כי הושגה הסכמה מצד ראשי הקונגרס לעיקרי תוכנית הסיוע, אולם בציבור נשמעו קולות רמים המתנגדים להוצאה הציבורית הכרוכה בה.
ביום חמישי, בעת פגישה שנערכה בבית הלבן, בנוכחות נציגי הקונגרס והמועמדים לנשיאות ארצות הברית ברק אובמה וג'ון מקיין, התברר כי לא קיים קונצנזוס בקונגרס באשר לתוכנית וקיימת התנגדות עזה מצד הנציגים הרפובליקנים ליישומה.
חברי הקונגרס הרפובליקנים ניסו להציע תוכנית חלופית ולפיה תוקם מערכת של ביטוחי משכנתאות אשר תמומן בידי אלה המחזיקים אותן.
בסוף אותו השבוע המשיכו המגעים לקידום תוכנית הסיוע הממשלתי ומסמכי ההצעה, שאורכה היה שלושה עמודים במקור, תפחו כדי יותר ממאה עמודים וכללו את האפשרות לביטוח משכנתאות
ביום חמישי בערב התמוטט הבנק הענק Washington Mutual ונכסיו נתפסו בידי חברת ביטוח הפיקדונות הפדרלית האמריקאית, ה-FDIC ונמכרו ברובם לידי הבנק הגדול בארצות הברית JPMorgan Chase.
במקביל דווח כי בנק אמריקאי ענק אחר, Wachovia, נמצא במגעים עם סיטיגרופ וגופים פיננסיים אחרים, בניסיון לחלצו ממשבר האשראי אליו נקלע.
השבוע המתחיל ב-28 בספטמבר 2008
ביום ראשון בבוקר הכריז שר האוצר האמריקאי כי הושג הסכם על כל המרכיבים העיקריים של תוכנית הסיוע הממשלתי וכי סכום הסיוע הכולל יהיה עד 700 מיליארד דולר, וכן תתווסף האפשרות ליצירת מערכת לביטוח משכנתאות.
במקביל דווח באותו היום כי נקבעה תוכנית לענק המשכנתאות הבריטי ברדפורד אנד בינגלי (Bradford & Bingley) ולפיה הבנק הגדול בספרד, גרופו סנטנדר (Grupo Santander) ירכוש את משרדי הבנק הבריטי ויקבל לידיו את חשבונות החסכון, ואילו חשבונות ההלוואות והמשכנתאות של הבנק יולאמו.
ביום ראשון בשבוע אף הולאם חלקית ענק הבנקאות מבנלוקס, Fortis, כאשר ממשלות בלגיה, הולנד ולוקסמבורג השקיעו 11.2 מיליארד אירו בבנק.
בלגיה רכשה 49% מן החטיבה הבלגית של הבנק ואילו הולנד ולוקסמבורג נקטו בצעד דומה ביחס לחטיבות ההולנדית והלוקסמבורגית.
החלטת ממשלת הולנד שונתה ב-3 באוקטובר, כאשר החליטה להשתלט על נכסי הבנק בהולנד.
ביום שני, 29 בספטמבר, הוכרז כי Wachovia, הבנק הרביעי בגודלו בארצות הברית, יירכש על ידי סיטיגרופ.
עסקה זו לא יצאה לפועל, אולם הבנק נמכר לבנק ולס פארגו ב-12 באוקטובר.
ביום שני הכריז שר האוצר הגרמני על תוכנית ממשלתית להצלת חברת ההחזקות ממינכן, Hypo Real Estate, אשר בבעלותה מספר בנקי משכנתאות בגרמניה, אולם ב-4 באוקטובר 2008 התברר כי התוכנית לא תצא לפועל.
באותו היום החליטה ממשלת איסלנד להלאים את הבנק השלישי בגודלו במדינה, בנק גליטניר (Glitnir)
ביום שני נפלו שערי המניות באופן קיצוני בבורסות אירופה וארצות הברית למרות הזרמת כספים לשוק לאשראי קצר מועד בידי הבנקים המרכזיים
תוכנית הסיוע הממשלתי האמריקאית, אשר זכתה לשם "חוק החירום לייצוב כלכלת ארצות הברית לשנת 2008", הונחה על שולחן הקונגרס האמריקאי להצבעה.
הקונגרס לא אישר את החוק, אף על פי שההצבעה הופסקה ל-40 דקות בניסיונות לשכנע חברי קונגרס, 205 הצביעו בעד החוק ו-228 התנגדו.
במקביל התרחשו באותו היום ירידות שערים חדות בבורסות ארצות הברית.
בתוך דקות לאחר כישלון ההצבעה מדד דאו ג'ונס ירד ב-300 נקודות וסיים בירידה כוללת של 777.68 נקודות, הנאסד"ק איבד 199.61 נקודות מערכו וירד אל מתחת ל-2000 נקודות, ומדד S&P 500 איבד 8.77% באותו היום.
מדד הדאו ג'ונס ידע באותו יום את הנפילה הגדולה ביותר בתולדותיו עד לאותו מועד.
בין המניות שאבדו בחדות מערכן היו מניות בנקים אשר נחשבו ליציבים.
ביום שלישי, 30 בספטמבר, התאוששו שוקי המניות, אולם שוקי האשראי נותרו במצוקה כאשר ריבית הליבור עלתה בתוך יממה מ-4.7% ל-6.88%.
ביום שלישי, 30 בספטמבר, הזרימו ממשלות צרפת, לוקסמבורג ובלגיה, 6.4 מיליארד אירו לבנק Dexia, אשר נקלע למצוקת אשראי.
ביום שני, 29 בספטמבר, לאחר שבנקים באירלנד נקלעו אף הם למצוקת אשראי החליטה ממשלת אירלנד על תוכנית דו-שנתית להבטחת כל פיקדונות הבנקים של שישה בנקים במדינה, הוצאה הנאמדת בכ-400 מיליארד דולר.
ב-1 באוקטובר אישר הסנאט של ארצות הברית את תוכנית סיוע החירום האמריקאי ב-700 מיליארד דולר, כולל ביטוח פיקדונות בבנקים עד לסכום של 250,000 דולר וכן 100 מיליארד דולר בהנחות מס לעסקים ולאנרגיה חלופית.
החוק אושר ברוב של 74 כנגד 25 מתנגדים.
ביום שישי עלה החוק להצבעה מחודשת בקונגרס והפעם זכה לרוב של 263 כנגד 171 מתנגדים.
בשעות הלילה של ה-2 באוקטובר הלכה ממשלת יוון בדרכה של אירלנד והודיעה כי תבטח את הפיקדונות בכל הבנקים במדינה.
ביום שישי, 3 באוקטובר, הכריזה רשות השירותים הפיננסיים בבריטניה כי החל מ-7 באוקטובר יגדל הסכום המבוטח בפיקדונות בבנקים ל-50,000 ליש"ט, לעומת 35,000 ליש"ט עד אותו יום, זאת בניסיון להגביר את אמון הציבור בבנקים.
באותה עת נמשכו באירופה שיחות בין המדינות כדי להחליט על תוכנית סיוע אירופית לחוסר היציבות בשוקי הכספים.
מגעים אלה הובילו לכנס שנערך בפריז, בשבת אחר הצהריים, בראשות נשיא צרפת ניקולא סרקוזי.
הכנס נערך על רקע דיווחים כי בנק אירופי נוסף, בנק ההלוואות האיטלקי הענק יוניקרדיט נקלע אף הוא לקשיי אשראי.
השבוע המתחיל ב-5 באוקטובר 2008
במהלך סוף השבוע הראשון באוקטובר החלו מתבררים ממדי המשבר הכלכלי באיסלנד כאשר שער הקרונה האיסלנדית פוחת בשיעור 30% כנגד האירו.
באספת חירום של בית המחוקקים האיסלנדי אושרה חקיקה המקנה סמכויות נרחבות לממשלה לתפוס את נכסי הבנקים ולפקח עליהם.
מכוח חקיקה זו נטלה ממשלת איסלנד שליטה בשלושת הבנקים הגדולים במדינה.
בטרם נפתח יום העסקים ב-6 באוקטובר, השתלט בנק BNP Paribas הצרפתי על הנכסים הנותרים של בנק Fortis בצרפת, בדומה להשתלטות ממשלת הולנד על נכסי הבנק במדינתה.
בינתיים הצטרפו גם גרמניה, דנמרק ואוסטריה לצעדים שנקטו ממשלות אירלנד ויוון בהבטיחן את פיקדונות החוסכים בבנקים.
למרות צעדי ההרגעה של ממשלות אירופה, ב-6 באוקטובר ירד מדד FTSE 100, המשקף את מחירי המניות בבורסה של לונדון, את הירידה החדה ביותר שנרשמה בהיסטוריה של מדד זה עד לאותו היום.
מדד הדאו ג'ונס בסיום המסחר ביום שני (6 באוקטובר) ירד אל מתחת ל-10,000 נקודות לראשונה מאז שנת 2004, ירידה של 30% מן המדד שהיה ב-9 באוקטובר 2007. בבורסות ברזיל ורוסיה הופסק באותו היום המסחר במניות לאחר נפילות כה חדות שעוררו חשש להתמוטטות כוללת של הבורסה.
ב-7 באוקטובר הודיע הבנק המרכזי של איסלנד כי ממשלת רוסיה הסכימה להלוות לבנק 4 מיליארד אירו.
אף שבתחילה הוכחשה הודעה זו על ידי שלטונות רוסיה, בשעות הערב הודה שר האוצר הרוסי אלכסיי קודרין כי רוסיה שוקלת בחיוב את בקשת הסיוע מאיסלנד.
באותו היום הורידה חברת דירוג האשראי סטנדרד אנד פורס את דירוג האשראי של איסלנד.
בנוסף באותו היום החליטו שרי האוצר של מדינות האיחוד האירופי להגדיל את סכום הפיקדונות המבוטח בבנקים עד ל-50,000 אירו לפחות.
ממשלות הולנד, ספרד, ובלגיה הודיעו כי יגדילו את הסכום המבוטח מעבר למינימום שנקבע, עד לסכום של 100,000 אירו.
ב-8 באוקטובר הכריזה ממשלת בריטניה כי תעניק אשראי בשיעור 25 מיליארד ליש"ט לשורה של בנקים גדולים במדינה וכן 25 מיליארד ליש"ט נוספים למוסדות פיננסיים אחרים ולשלוחות של בנקים זרים בבריטניה.
היו שכינו את התוכנית בשם הלאמה חלקית של הבנקים בבריטניה.
יום קודם לכן הכריז בנק ישראל על הפחתת הריבית ב-0.5%.
למחרת, הכריזו על צעד זהה הבנק המרכזי האירופי וכן הבנקים המרכזיים של בריטניה, ארצות הברית, קנדה, שוודיה ושווייץ.
ב-8 באוקטובר הייתה מגמה של ירידות שערים חדות בבורסות המניות בעולם.
ביפן ירדו שערי המניות ב-9%.
ברוסיה הופסק המסחר במניות פעם נוספת, לאחר ירידה חדה בתחילת המסחר.
אף בבורסת אינדונזיה הופסק המסחר מסיבה זהה.
ב-8 באוקטובר הלווה הבנק הפדרלי 37.8 מיליארד דולר ל-AIG, בנוסף להלוואה של 85 מיליארד דולר בחודש ספטמבר.
ביום רביעי בלילה, 8 באוקטובר 2008, הבנק המרכזי של איסלנד נטש את ניסיונותיו לתמוך בקרונה האיסלנדית המתדרדרת בשער של 131 קרונות לאירו, לאחר שניסה לייצב את המטבע בשער זה ביום שני, 6 באוקטובר.
למחרת נפל שער הקרונה ל-340 קרונות לאירו ואז הפסיקה הממשלה את המסחר במטבע זר.
למחרת השתלטה הרשות האיסלנדית לפיקוח פיננסי על הבנק הגדול במדינה, קאופטינג.
באותו היום הוכרז על הפסקת המסחר בבורסה לניירות ערך באיסלנד עד ליום שני, 13 באוקטובר.
ביום חמישי, 9 באוקטובר, עלה מחיר האשראי לטווח קצר, בעוד הבורסות בארצות הברית המשיכו במגמה של ירידות חדות.
לעומת זאת התמתנו ירידות השערים באירופה.
ביום שישי, 10 באוקטובר, היו ירידות חדות בבורסות אסיה ואירופה.
בבורסת ניו יורק התנהל יום מסחר עם תנודות חדות ביותר, ירידות ועליות של מאות נקודות בשעות ספורות.
המסחר הסתיים בירידה מתונה של 1.5%.
המסחר בבורסה במוסקבה כלל לא התקיים בניסיון להרגיע את המשקיעים.
הפרלמנט הרוסי קיבל חוק ולפיו בנקים רוסים יקבלו הלוואה בסך 36 מיליארד דולר מרווחי מכירות נפט.
בוושינגטון התכנסו שרי האוצר של ארגון המדינות המתועשות בהזמנת הנשיא בוש.